**GHID**

**de completare a chestionarului pentru colectarea datelor în domeniul eficienţei energetice a clădirilor publice şi a unor date de bază în domeniile de aprovizionare cu apă şi canalizare, dezvoltarea mediului de afaceri şi a turismului.**

**Prezentul ghid** a fost elaborat întru facilitarea completării **chestionarului** pentru colectarea datelor în domeniul eficienţei energetice a clădirilor publice şi a unor date de bază în domeniile de aprovizionare cu apă şi canalizare, dezvoltarea mediului de afaceri şi a turismului.

**Această acţiune de colectare a datelor** a fost iniţiată în conformitate cu angajamentele Guvernului RM faţă de UE, prin care acesta şi-a asumat responsabilitatea pentru a elabora până în luna septembrie 2012 STRATEGIA ENERGETICĂ A RM şi actualizarea STRATEGIEI NAŢIONALE DE DEZVOLTARE REGIONALĂ, precum şi a STRATEGIILOR DE DEZVOLTARE REGIONALĂ NORD, CENTRU şi SUD.

**Scopul principal al chestionarului este:** *crearea bazei de date cu acces public despre clădirile publice, infrastructura, mediul de afaceri şi atractivitatea turistică a localităţilor din RM.*

**Obiective:**

* Colectarea datelor relevante despre clădirile publice, care ulterior vor fi utilizate pentru:
  + actualizarea Strategiilor de Dezvoltare Regională, cu includerea noii componente ”Eficienţa energetică a clădirilor publice”;
  + elaborarea Planurilor Operaţionale Regionale, inclusiv introducerea componentei ”Eficienţa energetică a clădirilor publice” (in 2013);
  + elaborarea programelor şi planurilor locale de acţiuni în domeniul eficienţei energetice;
  + identificarea şi selectarea propunerilor de proiect în baza unor criterii obiective şi nediscriminatorii;
  + elaborarea indicatorilor privind selectarea şi evaluarea viitoarelor propuneri de proiecte în domeniul eficienţei energetice;
  + pregătirea APL pentru antrenarea lor în scrierea şi aplicarea de propuneri de proiecte pentru finanţare din Fondul de eficienţă energetică.
* Crearea unei baze informaţionale în domeniul eficienţei energetice şi surselor de energie regenerabilă în clădirile publice la nivel naţional şi local.
* Evaluarea potenţialului de sporire a eficienţei energetice în clădirile publice la nivel naţional şi local.
* Crearea unei baze informaţionale, cu date generale privind obiectele de infrastructură tehnico – edilitară, mediul de afaceri şi atractivitatea turistică a localităţilor din RM.

Partea **”A” se referă la** colectarea datelor relevante despre clădirile publice, care ulterior vor fi utilizate pentru elaborarea Strategiilor de Dezvoltare Regională, componenta ”Eficienţa energetică a clădirilor publice”

Partea **”B” se referă la** colectarea datelor generale despre obiectele de infrastructură tehnico – edilitară, mediul de afaceri şi atractivitatea turistică a localităţilor din RM.

Sunt propuse pentru completare chestionare de 2 tipuri:

1. Chestionar care include compartimentele **”A”** şi **”B”,** în volum de 20 pagini, care va fi într-un exemplar, completat doar pentru o clădire publică, la discreţia APL (exemplu: clădirea Primăriei) la compartimentul **”A”** şi date generale per localitate la compartimentul **”B”**.
2. Chestionar care include doar compartimentul **”A”,** în volum de 16 pagini, şi va fi completat pentru fiecare clădire publică în parte *cu excepţia clădirii selectate la punctul 1*. În cazul complexului integru de clădiri se completează câte un chestionar pentru fiecare clădire în parte şi un chestionar adiţional pentru întregul complex.

Ce se înţelege în chestionar prin ***"clădire publică"***:

**O clădire publică este** o clădire cu destinaţie publică care este gestionată / întreţinută de către o instituţie publică.

**!** Pentru o clădire publică se **va completa un Chestionar** dacă:

**Clădirea are o suprafaţă totală de podea încălzită egală sau mai mare de 100 m2**

Clădirea nu este utilizată în scopuri locative **şi nu este parte a unui complex integru.**

**Notă: Clădirile multietajate unde locuiesc mai multe familii sau persoane, aflate în proprietatea unei instituţii publice, şi nu sunt parte a unui complex integru, nu sunt obiectul acestui chestionar.**

Ce se înţelege în chestionar prin ***"complex integru de clădiri"***:

Două sau mai multe clădiri care sunt conectate la aceeaşi reţea de infrastructură edilitară sau au un nod comun de evidenţă a consumurilor.

**!** Punctele din chestionar ce urmează a fi completate pentru ***"complex integru de clădiri"***

***(Atenţie! În Chestionar, începând cu p.15, numerotaţia este deplasată cu o unitate, astfel veţi considera p.15 inexistent):***

**P. 1** Adresa clădirii

**P. 16.2**Sistem de încălzire centralizat (termoficare la distanţă)

**P. 16.4** Reţele termice exterioare în cazul unei centrale termice pentru un complex de clădiri integru şi sistem mixt.

**P. 17** Indicaţi dacă aveţi apă caldă;

**P. 17.1**Dacă aţi bifat”sistem centralizat”indicaţi

**P. 18**Alimentarea cu gaze naturale

**P. 18.1** Dacă aţi bifat ”Da” (clădirea este alimentată cu gaze naturale)indicaţi

**P. 18.2** Dacă aţi bifat ”Nu” (clădirea nu este alimentată cu gaze naturale) indicaţi

**P. 19** Alimentarea cu energie electrică

**P. 19.1** Indicaţi puterea electrică totală instalată a clădirii

**P. 19.2** Linii electrice exterioare

**P. 19.3** Iluminatul se completează doar pentru corpuri de iluminat exterioare

**P. 19.4**Utilaj tehnologic se completează doar informaţia despre Punctul de Transformare la balanţă

**P. 22**Alimentarea cu apă rece centralizat din reţea

**III. INFORMAŢII DESPRE CONSUMUL DE ENERGIE** se completează toate tabelele de consum comun a complexului.

**Dacă nu sunt disponibile date exacte**, precum suprafaţa de podea conform paşaportului clădirii, încercaţi să faceţi nişte calcule simple (precum măsurări aproximative ale dimensiunilor clădirii), sau calcule exacte. **În caz de necesitate, contactaţi persoanele responsabile de la Agenţia de Dezvoltare Regională (ADR) din regiunea Dvs.**

**!**

**Partea ”A”**

1. **INFORMAŢII GENERALE**

La P. 1 **Adresa clădirii** Nr. cadastral - se completează Nr. cadastral al terenului şi Nr. cadastral al clădirii în cazul în care clădirea care este descrisă este înregistrată la OCT (BTI?). Informaţia privind Nr. cadastral al terenului şi clădirii poate fi obţinută din documentaţia din cadrul APL sau folosind portalul web: [www.geoportal.md](about:blank), (pe acelaşi teren pot fi amplasate mai multe  clădiri). Pe [www.geoportal.md](about:blank), în secţiunea **cum de utilizat,** veţi găsi descrierea procedurii de căutare.

La P. 4 **Tipul clădirii** bifăm (punem „galocika”) la destinaţia clădirii, clădirea poate avea 2 sau mai multe destinaţii (exemplu: în aceiaşi clădire poate fi post poliţie, procuratura, bancă, etc. ), atunci bifăm la fiecare destinaţie.

La P. 5 **Date generale despre clădire** la subpunctul proiectant/constructor şi tipul proiectului completăm în cazul existenţei documentaţiei de proiect sau o altă sursă de informare veridică.

1. **ANVELOPA CLĂDIRII**

**Anvelopa clădirii** este totalitatea elementelor de construcţie perimetrice care delimitează volumul interior (încălzit) al unei clădiri, de mediul exterior sau de spatii neîncălzite din interiorul clădirii.. Accesaţi http://www.structuracasa.ro/glossary/Dictionar-Tehnic-1/A/Anvelopa-cladirii-18/

La P.7 bifaţi **materialul** de bază din care este executat peretele.

La P. 8 se va indica grosimea totală a peretelui inclusiv tencuiala şi izolarea.

La P. 9 se va indica materialul **izolaţiei termice** aplicate pereţilor exteriori. Grosimea şi materialul izolantului se va determina din documentaţia tehnică a clădirii, sau după caz din actele de recepţie a lucrărilor. În cazul în care acestea lipsesc, se vor determina prin măsurări directe la faţa locului. Se recomandă de efectuat măsurarea în golul unei ferestre de pe o faţadă auxiliară.

La P. 10 se va indica **Izolarea termică aplicată planşeului (tavanului) ultimului etaj.** Grosimea şi materialul izolantului se vor determina din documentaţia tehnică a clădirii, sau după caz din actele de recepţie a lucrărilor. În cazul în care acestea lipsesc, se vor determina prin măsurări directe la faţa locului.

La P. 11 **Izolarea termică a podelei ce acoperă un subsol/demisol neîncălzit -** similar p. 10.

La P. 12 **Ferestre -** dimensiunile şi materialul ferestrelor se vor determina din documentaţia tehnică a clădirii, sau după caz din actele de recepţie a lucrărilor. În cazul lipsei datelor de mai sus construcţia ferestrelor şi distanţa dintre pânze se vor determina la faţa locului respectiv, vizual şi prin măsurări aproximative. Se va bifa tipul materialului folosit şi se vor indica dimensiunile şi numărul ferestrelor cu aceleaşi dimensiuni.

1. **ECHIPARE EDILITARĂ A CLĂDIRII**

La P. 16.1 **Sistem de încălzire local** - este amplasat în interiorul clădirii şi constă din unul sau mai multe surse de căldură sau este situat în imediata apropiere a clădirii, cu condiţia asigurării cu energie termică numai a acesteia.

**Sobe individuale cu sistem de distribuţie a căldurii în interiorul clădirii** reprezintă sobe construite din cărămidă sau alt tip de material cu un schimbător de căldură amplasat în focarul acesteia. Sistemul de circulaţie a agentului termic poate fi natural (gravitaţional) sau forţat (cu pompă de circulaţie).

**Datele despre cazane** (modelul, tipul, producătorul şi puterea nominală)urmează a fi luate din paşaportul tehnic al acestuia, iar după caz de pe eticheta cazanului.

La P. 16.2 Se recomandă îndeplinirea chestionarului cu asistenţa întreprinderii sau persoanei care deserveşte centrala termică.

**Centrala termică (котельная) de tip pentru un complex de clădiri integru** reprezintă centrală termică amplasată pe teritoriul complexului de clădiri (spitale, şcoli, grădiniţe, etc.) care asigură cu energie termică mai multe clădiri sau toate clădirile complexului.

**Centrala termică de cartier (котельная)** reprezintă o centrală termică pentru alimentarea cu energie termică a unui grup de clădiri cu diferite destinaţii.

**Staţia de tratare a apei de adaos** poate fi numai în cazul  **Centralelor termice (котельная) pentru un complex de clădiri integru şi prezintă** un complex tehnic cu menirea de a deduriza apa utilizată în calitate de agent termic şi în cele mai răspândite cazuri constă din 1-2 rezervoare de plastic umplute cu răşini, care sunt regenerate cu soluţie de NaCl (sare de bucătărie).

**Punctul termic** reprezintă un dispozitiv hidraulic amplasat în incinta clădirii în locul intrării reţelelor termice şi serveşte pentru reglarea temperaturii agentului termic în clădire şi după caz pentru prepararea apei calde menajere.

**Sistem independent**  este sistemul în care agentul termic parvenit din Centrala Termică nu circulă prin sistemul interior de încălzire al clădirii. Circuitul hidraulic al clădirii este independent de cel al Centralei Termice. Agentul termic din interiorul clădirii este izolat de cel al Centralei Termice printr-un schimbător de căldură cu plăci.

**Sistem dependent** este sistemul în care agentul termic, parvenit din Centrala Termică, circulă prin sistemul interior de încălzire al clădirii.

**Contor cu ieşire de impuls** reprezintă un contor cu posibilitate de a transmite datele măsurărilor la un dispozitiv electronic de citire. El se deosebeşte de un contor simplu prin prezenţa unui dispozitiv magnetic montat în interiorul contorului. Dacă această informaţie prezintă greutăţi, nu bifaţi. Această informaţie poate fi obţinută din paşaportul tehnic al contorului.

**Modelul contorului, producătorul, debitul maximal  şi diametru convenţional** pot fi luate din paşaportul tehnic al acestuia, iar după caz de pe eticheta contorului.

**Tipul de  evidenţă comercial** este cazul în care indicaţiile contorului servesc pentru facturarea agentului termic şi a apei calde menajere în baza unui contract încheiat între consumator şi furnizorul de energie termică. În restul cazurilor bifaţi **contor tehnologic.**

La P.16.3 **sistem mixt** se va indica în cazul în care o parte a clădirii este alimentată cu     energie termică din **sistemul centralizat,** iar alta - **din sistemul local.**

La P. 16.4 **subteran în canal** este cazul amplasării reţelelor de energie termică subteran în jgheaburi prefabricate din beton armat.

**Starea izolaţiei termice** se defineşte în caz că aveţi informaţie credibilă despre reţelele subterane. Aprecierea stării izolaţiei termice pentru reţelele supraterane se face la faţa locului. Tipul materialului izolant, materialul ţevilor se stabileşte după documentaţia tehnică sau vizual, în cazul în care aceasta lipseşte.

La P. 16.5 **Reţele termice interioare** ·      Tipul sistemului:

**mono-tubular** (однотрубная система) este sistemul în care corpurile de încălzire sunt conectate consecutiv (în serie);

**bi-tubular** (двухтрубная) - sistemul în care corpurile de încălzire sunt conectate în paralel.

Dotarea **corpurilor de încălzire cu robinete şi capuri termostatice** serveştereglării regimurilor de temperatură la fiecare corp de încălzire şi prezintă un subansamblu montat pe acesta. Temperatura se setează prin rotirea capului termostatic.

**Existenţa ecranelor în spatele corpurilor de încălzire** se determină vizual şi reprezintă un material reflectant ce nu permite încălzirea masiva a peretelui exterior.

La P. 17 **Consumurile medii anuale** se apreciază după cum urmează: - în cazul **sistemului centralizat** conform datelor contabile (facturare); în cazul **centralelor termice individuale** dotate cu contor de apă caldă menajeră consumul se va determina conform indicaţiilor contorului, în cazul lipsei acestuia se va determina estimativ.

În cazul **boilerelor electrice şi/sau colectoarelor solare**  consumul se va determina estimativ.

La P. 17.3 **modelul, producătorul, volumul şi puterea electrică a boilerului electric** vor fi determinate din paşaportul tehnic al acestuia, iar după caz de pe eticheta lui.

La P. 17.4 **colectoare solare modelul, producătorul, volumul rezervorului de acumulare** vor fi determinate din paşaportul tehnic al acestora, iar după caz de pe etichetele respective. Similar şi pentru pompa de circulaţie.

La P. 18.1 informaţia despre dotarea cu **corectoare de temperatură şi presiune** (reprezintă un dispozitiv electronic de corectare a volumului de gaze livrat la parametrii condiţiilor normale) urmează a fi solicitată de la furnizorul de gaze.  Informaţia despre  instalarea contorului **la presiune medie sau joasă** urmează a fi solicitată de la furnizorul de gaze.

La P. 19.1 **puterea electrică totală instalată a clădirii** se va determina din contractul de furnizare a energiei electrice sau din documentaţia de proiect a clădirii.

La P. 19.2 referitor la **punctul de delimitare cu furnizorul** se va indica locul unde este această delimitare. Punctul de delimitare se va determina din contractul de furnizare, sau după caz din contractul de deservire sau actul de delimitare.

**În cazul în care tensiunea de  conectare a contorului este de 220 V, în rândul respectiv se va indica “220 V”.**

**Datele despre modelul, producătorul, tipul contoarelor** vor fi colectate din paşapoartele tehnice ale acestora, din contractul de furnizare sau după caz de pe etichetele lor.

**La îndeplinirea  p 19.2 recomandăm** consultaţia furnizorului de energie electrică şi/sau a personei responsabile de gospodăria electrică.

**La P. 19.3 recomandăm** consultarea persoanei responsabile de gospodăria electrică şi furnizorul de energie electrică

La P. 19.4 **pierderile de mers în gol a transformatorului**, cazul în care postul de transformare se află la balanţa consumatorului, indicaţi şi **puterea nominală a acestuia (kVA),** care poate fi culeasă din paşaportul tehnic sau eticheta transformatorului. Datele despre pierderile de mers în gol se vor colecta din factura de plată pentru energia electrică, care va include valoarea şi unitatea de măsură conform acesteia.

La electrocasnice (**Frigidere, Maşini de spălat, Televizoare, Uscătoare de rufe)** clasa energetică a acestora se va indica de pe etichetă, iar după caz din paşaportul tehnic.

La P. 20 s**istemul de ventilare: ventilare naturală , ventilare mecanică**.

**Ventilarea naturală** este ventilarea care are loc prin goluri sau construcţii special construite (canale, coşuri, ferestre, etc.) fără acţionare mecanică.

În cazul **ventilării mecanice** este obligatorie existenţa în sistem a unui ventilator cu acţionare electrică. În chestionar se va indica suprafeţele totale în m2 dotate cu ventilare naturală şi respectiv mecanică.

La starea funcţională a sistemului de ventilare se va indica suprafaţa dotată cu **ventilare naturală / mecanică.**

La P. 21 datele despre **climatizor** se iau din paşaportul tehnic sau de pe eticheta acestuia. **Atrageţi o atenţie deosibită la unităţile de măsură a capacităţilor**.

**III. INFORMAŢIILE DESPRE CONSUMUL DE ENERGIE** vor fi colectate din facturile contabile ale instituţiei.

În cazul complexului integru de clădiri: **tabelele ce descriu consumul** se completează pentru **fiecare clădire aparte** în cadrul chestionarului clădirii, în cazul existenţei unor asemenea date.

Pentru **complexul integru de clădiri, tabelele ce descriu consumul** se completează obligatoriu în cadrul chestionarului pentru **complexul integru de clădiri.**